|  |  |
| --- | --- |
|   ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ------ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ & Β/ΘΜΙΑΣ  ΕΚΠ/ΣΗΣ ΗΠΕΙΡΟΥ ------ Δ/ΝΣΗ Δ/ΘΜΙΑΣ ΕΚΠ/ΣΗΣ Ν. ΑΡΤΑΣΤαχ.Δ/νση : Ταγματάρχη Παπακώστα 6 Τ.Κ. : 47132 – ΆρταΠληροφορίες : Γεώργιος ΓκαρτζώνηςΤηλέφωνο : 26810 70380FAX : 26810 27415e-mail : mail@dide.art.sch.gr Ιστοσελίδα : <http://dide.art.sch.gr> | ΑΝΑΡΤΗΤΕΑ ΣΤΟ ΔΙΑΔΙΚΤΥΟ **Άρτα, 24-08-2020** **Αρ. πρωτ.: 6186** ΠΡΟΣΚΛΗΣΗ |

**Θέμα: «Πρόσκληση για πλήρωση θέσης Υπευθύνου Πληροφορικής και Νέων Τεχνολογιών της**

 **Διεύθυνσης ΔΕ Ν. Άρτας για το υπόλοιπο της τριετούς θητείας, ήτοι έως 31-07-2022»**

**Ο ΔΙΕΥΘΥΝΤΗΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ Ν. ΑΡΤΑΣ**

Έχοντας υπόψη:

1. Τις διατάξεις του άρθρου 11 του Ν.1566/1985 (ΦΕΚ 167/1985 τ.Α΄) «Δομή και Λειτουργία της Πρωτοβάθμιας και Δευτεροβάθμιας Εκπαίδευσης και άλλες διατάξεις»,
2. Τις διατάξεις του Π.Δ. 18/ΦΕΚ 31/τ.Α΄/23-02-2018 Οργανισμός Υπουργείου Παιδείας, Έρευνας και Θρησκευμάτων,
3. Τις διατάξεις των άρθρων 4, 5, 18ζ, 20, 21, 22, 23, 24, 25, 26, 27, 28, 29, 30, 35 και 36 του Ν. 4547/2018 (ΦΕΚ 102, Α΄) «Αναδιοργάνωση των δομών υποστήριξης της πρωτοβάθμιας και δευτεροβάθμιας εκπαίδευσης και άλλες διατάξεις»,
4. Την αριθμ. 222084/ΓΔ4/27-12-2018 (ΦΕΚ 5919/Β/31-12-2018) Απόφαση του ΥΠΠΕΘ: *«Καθορισμός των προσόντων, των αρμόδιων οργάνων, των κριτηρίων και της διαδικασίας επιλογής και τοποθέτησης των Υπευθύνων Πληροφορικής και Νέων Τεχνολογιών των Διευθύνσεων Εκπαίδευσης, καθώς και των ειδικότερων καθηκόντων και αρμοδιοτήτων τους»,*
5. Το αριθμ. 4505/ΓΔ4/11-1-2019 έγγραφο της Διεύθυνσης Υποστήριξης Προγραμμάτων και Εκπαίδευσης για την Αειφορία του ΥΠΠΕΘ: *«Δημοσίευση Υπουργικής Απόφασης και χρονοδιάγραμμα διαδικασίας επιλογής των Υπευθύνων Πληροφορικής και Νέων Τεχνολογιών των Διευθύνσεων Εκπαίδευσης»,*
6. Την αριθμ. Φ.353.1/24/105877/Ε3/13-08-2020 (ΑΔΑ: 6ΧΓΠ46ΜΤΥΛΗ-0ΓΡ) Υπουργική Απόφαση, με θέμα: «Τοποθέτηση προσωρινών Διευθυντών Πρωτοβάθμιας και Δευτεροβάθμιας Εκπαίδευσης»,
7. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ L 119/1 της 4.5.2016),
8. Τις διατάξεις της με αριθμό Φ.353.1/324/105657/Δ1/8-10-2002 (Φ.Ε.Κ. 1340/16-10-2002, τ. Β’) απόφασης του ΥΠ.Π.E.Θ. «Καθορισμός των ειδικότερων καθηκόντων και αρμοδιοτήτων των Προϊσταμένων των περιφερειακών υπηρεσιών Α/θμιας και Β/θμιας Εκπ/σης, των Δ/ντών και Υποδ/ντών των Σχολικών μονάδων και ΣΕΚ και Συλλόγων των Διδασκόντων», όπως τροποποιήθηκε και ισχύει,
9. Την ανάγκη πλήρωσης της θέσης του Υπευθύνου Πληροφορικής και Νέων Τεχνολογιών της Διεύθυνσης ΔΕ Άρτας

# Κ α λ ε ί

Τους εκπαιδευτικούς **κλάδου ΠΕ86** της Διεύθυνσης Δευτεροβάθμιας Εκπαίδευσης Άρτας, οι οποίοι διαθέτουν τις νόμιμες προϋποθέσεις επιλογής, και επιθυμούν να συμμετάσχουν στη διαδικασία επιλογής, να υποβάλουν αίτηση υποψηφιότητας που θα συνοδεύεται από τα αναγκαία δικαιολογητικά, από την **Τρίτη 25 Αυγούστου** **2020** και εντός αποκλειστικής **προθεσμίας** δέκα **(10)** ημερών, ήτοι **μέχρι** και την **Παρασκευή 04 Σεπτεμβρίου 2020** και ώρα 14.00, στη Γραμματεία της Διεύθυνσης Δευτεροβάθμιας Εκπαίδευσης Ν. Άρτας.

**Α. ΧΡΟΝΟΣ ΥΠΟΒΟΛΗΣ ΑΙΤΗΣΕΩΝ**

Οι αιτήσεις και τα δικαιολογητικά των υποψηφίων υποβάλλονται **από Τρίτη 25-08-2020 έως και Παρασκευή 04-09-2020.** Μετά τη λήξη της προθεσμίας υποβολής των αιτήσεων δεν γίνονται δεκτά συμπληρωματικά δικαιολογητικά.

**Β. ΠΡΟΫΠΟΘΕΣΕΙΣ ΚΑΙ ΚΩΛΥΜΑΤΑ ΕΠΙΛΟΓΗΣ**

Σύμφωνα με το άρθρο 14 του Ν. 4547/2018, προϋποθέσεις επιλογής είναι:

* Να υπηρετούν σε οργανική θέση της Διεύθυνσης Δευτεροβάθμιας Εκπαίδευσης Ν. Άρτας
* Η επταετής τουλάχιστον εκπαιδευτική υπηρεσία στην Πρωτοβάθμια ή στη Δευτεροβάθμια Εκπαίδευση
* Η άσκηση διδακτικών καθηκόντων για πέντε (5) έτη τουλάχιστον σε σχολικές μονάδες ή Εργαστηριακά Κέντρα (Ε.Κ.)

Δεν έχουν δικαίωμα συμμετοχής στη διαδικασία επιλογής:

**α)** όσοι εκπαιδευτικοί κατέχουν θέση στελέχους της εκπαίδευσης με θητεία,

**β)** όσοι τελούν σε εκπαιδευτική άδεια, και

**γ)** όσοι αποχωρούν υποχρεωτικά από την υπηρεσία λόγω συνταξιοδότησης κατά τη διάρκεια της τριετούς

 θητείας.

Τα προσόντα και τα κριτήρια επιλογής πρέπει να συντρέχουν κατά τη λήξη της προθεσμίας υποβολής των αιτήσεων υποψηφιοτήτων. Τα κωλύματα επιλογής δεν πρέπει να συντρέχουν τόσο κατά το χρόνο λήξης της προθεσμίας υποβολής των αιτήσεων υποψηφιότητας όσο και κατά το χρόνο τοποθέτησης από το αρμόδιο όργανο.

**Γ. ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ**

Οι ενδιαφερόμενοι υποβάλλουν τις αιτήσεις υποψηφιότητας για την επιλογή τους ως Υπεύθυνοι στη

Διεύθυνση Δευτεροβάθμιας Εκπαίδευσης Ν. Άρτας (Ταγματάρχη Παπακώστα 6, Γραμματεία Πρωτόκολλο)

Οι αιτήσεις συνοδεύονται από φάκελο υποψηφιότητας στον οποίο εμπεριέχονται όλα τα απαραίτητα

δικαιολογητικά για την απόδειξη των τυπικών προσόντων των υποψηφίων, ομαδοποιημένα σε υποενότητες, όπως αυτές αναλύονται στο βιογραφικό σημείωμα. Ο φάκελος υποψηφιότητας περιλαμβάνει:

**α)** Πλήρες πιστοποιητικό υπηρεσιακών μεταβολών (εκδίδεται αυτεπάγγελτα από την υπηρεσία με την

αίτηση υποψηφιότητας).

**β)** Βιογραφικό σημείωμα

**γ)** Αντίγραφα τίτλων σπουδών και επιμόρφωσης

**δ)** Αποδεικτικά γνώσης ξένων γλωσσών

**ε)** Αποδεικτικά συγγραφικού έργου και εισηγήσεων σε συνέδρια. Τα εν λόγω αποδεικτικά υποβάλλονται σε ψηφιακή μορφή (CD ή άλλο πρόσφορο ηλεκτρονικό μέσο αποθήκευσης). Για κάθε βιβλίο αναφέρεται

αντίστοιχα στο βιογραφικό σημείωμα ο Διεθνής Πρότυπος Αριθμός Βιβλίου (ISBN). Αντίτυπα του συγγραφικού

έργου δεν υποβάλλονται

**στ)** Βεβαιώσεις ή υπηρεσιακά έγγραφα που αφορούν στο διδακτικό – επιμορφωτικό έργο, τη συμμετοχή σε ερευνητικά προγράμματα και στην διοικητική και διδακτική εμπειρία, τα οποία πρέπει να αναφέρουν χρόνο έναρξης και λήξης, κατά περίπτωση

**ζ)** Κάθε άλλο δικαιολογητικό που κατά την κρίση του υποψηφίου μπορεί να συμβάλλει στη διαμόρφωση της κρίσης του Συμβουλίου περί της προσωπικότητας και της γενικής συγκρότησής του

**η)** Υπεύθυνη δήλωση του ν. 1599/1986 (Α΄75) με την οποία βεβαιώνεται: αα) ότι ο υποψήφιος δεν κατέχει

θέση στελέχους της εκπαίδευσης, δεν τελεί σε εκπαιδευτική άδεια και δεν επίκειται η υποχρεωτική

αποχώρησή του από την υπηρεσία λόγω συνταξιοδότησης κατά τη διάρκεια της τριετούς θητείας, ββ) η

γνησιότητα των υποβαλλόμενων τίτλων σπουδών και λοιπών δικαιολογητικών.

Όλοι οι τίτλοι σπουδών που προέρχονται από ιδρύματα ανώτατης εκπαίδευσης της αλλοδαπής, πρέπει να είναι αναγνωρισμένοι από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) / Διαπανεπιστημιακό Κέντρο Αναγνώρισης Τίτλων Σπουδών της Αλλοδαπής ή το Ινστιτούτο

Τεχνολογικής Εκπαίδευσης (Ι.Τ.Ε.). Τυχόν ξενόγλωσσες βεβαιώσεις ή έγγραφα πρέπει να έχουν επίσημα μεταφραστεί από την αρμόδια υπηρεσία του Υπουργείου Εξωτερικών ή άλλο αρμόδιο κατά νόμο όργανο.

Η επιλογή και τοποθέτηση των Υπευθύνων Πληροφορικής θα πραγματοποιηθεί σύμφωνα με τις διατάξεις του

Κεφαλαίου Β΄ του Ν. 4547/2018 και της αριθμ. Φ.222084/ΓΔ4/31-12-2018 (ΦΕΚ 5919, Β΄) Υπουργικής

Απόφασης.

Παρακαλούνται οι Διευθυντές,-ντριες των Σχολικών Μονάδων αρμοδιότητας Δ.Δ.Ε. Ν. Άρτας, να ενημερώσουν ενυπόγραφα όλους τους οργανικά ανήκοντες Εκπαιδευτικούς κλάδου ΠΕ86-ΠΛΗΡΟΦΟΡΙΚΗΣ των Σχολείων τους.

Παρακαλούμε για την προσεκτική μελέτη και την πιστή τήρησή τους εκ μέρους των υποψηφίων.

 **Η Διευθύντρια Δ.Ε Ν. Άρτας**

 **Παρασκευή Η. Χαμπηλομάτη**

**Συνημμένα:**

1. Ν.4547/2018 (Φ.Ε.Κ. 102/12-06-2018, τ. Α’)

2. Υπουργική Απόφαση 222084/ΓΔ4/27-12-2018 (Φ.Ε.Κ. 5919/31-12-2018, τ. Β’)

3. Αίτηση υποψήφιου/ας

**ΚΟΙΝΟΠΟΙΗΣΗ:**

1. κ.κ. Διευθυντές, -ντριες

 Σχολικών Μονάδων Αρμοδιότητας Δ.Δ.Ε. Άρτας

2. Περιφερειακή Διεύθυνση Α/θμιας & Β/θμιας Εκπ/σης Ηπείρου

3. Ανώτατο Συμβούλιο Επιλογής Προσωπικού (Α.Σ.Ε.Π.)